|  |
| --- |
|  |
| PAGĖGIŲ SAVIVALDYBĖS TARYBA **sprendimas**  **DĖL DIENOS SOCIALINĖS GLOBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO** |
| 2017 m. balandžio 27 d. Nr. T-57 Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 4dalimi**,** 18 straipsnio 1 dalimi, Lietuvos Respublikos socialinių paslaugų įstatymo 8 straipsnio 6 dalimi, 13 straipsniu, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, Integralios pagalbos plėtros veiksmų planu, patvirtintu Lietuvos Respublikos socialinės apsaugos ir darbo ministro 2015 m. liepos 14 d. įsakymu Nr. A1-435 „Dėl integralios pagalbos plėtros veiksmų plano patvirtinimo“, Pagėgių savivaldybės taryba nusprendžia:

1. Patvirtinti dienos socialinės globos asmens namuose paslaugų organizavimo ir teikimo tvarkos aprašą (pridedama).

2. Sprendimą paskelbti Teisės aktų registre [www.e-tar.lt](http://www.e-tar.lt) ir Pagėgių savivaldybės interneto svetainėje www. pagegiai.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PATVIRTINTA

Pagėgių savivaldybės tarybos

2017 m. balandžio 27 d.

sprendimu Nr. T-57

**DĖL DIENOS SOCIALINĖS GLOBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠAS**

**I. BENDROSIOS NUOSTATOS**

1. Dienos socialinės globos paslaugų asmens namuose paslaugų organizavimo ir teikimo tvarkos aprašas (toliau – Aprašas) nustato dienos socialinės globos paslaugos teikimo tikslus ir pagrindinius principus, paslaugos sudėtį, paslaugų gavėjus, trukmę, skyrimą ir teikimą, paslaugos sąrašus, paslaugos teikimo sustabdymą ir nutraukimą, mokėjimą už suteiktas paslaugas ir jų finansavimą.

2. Dienos socialinė globa asmens namuose teikiama:

2.1. dienos socialinė globa ir slauga asmens namuose. Slaugos paslaugos finansuojamos įgyvendinant projektą „Integrali pagalba į namus Pagėgių savivaldybėje“;

2.2. dienos socialinės globos paslaugos asmens namuose. Slaugos dalis teikiama vadovaujantis Pagėgių savivaldybės tarybos patvirtintu 2009 m. rugsėjo 24 d. sprendimu Nr. T-704 „Dėl Pagėgių savivaldybės slaugos ir socialinių paslaugų bendro teikimo ir bendradarbiavimo tarp sveikatos priežiūros ir socialinių paslaugų įstaigų sutarčių sudarymo tvarkos aprašu“;

2.3. dienos socialinės globos paslaugos asmens namuose. Slaugos funkcijas atlieka Paslaugos teikėjo sveikatos priežiūros specialistai, pagal Paslaugos teikėjui išduotas asmens sveikatos priežiūros ir socialinės globos vaikams, suaugusiems asmenims su negalia ar senyvo amžiaus asmenims namuose licencijas.

2.4. Paslaugos įvardintos 2.1, 2.2, 2.3. punktuose toliau vadinamos – Paslaugos.

3. Paslaugų tikslas – sudaryti sąlygas asmeniui kuo ilgiau visavertiškai gyventi namuose, bendruomenėje, užtikrinti tinkamą socialinės globos ir slaugos namuose paslaugų organizavimą ir teikimą, stiprinti asmens gebėjimus ir savarankiškumą, palaikyti socialinius ryšius su šeima, bendruomene.

4. Paslaugos skiriamos Pagėgių savivaldybės administracijos direktoriaus ar jo įgalioto asmens sprendimu.

5. Paslaugas teikia įstaigos, organizacijos turinčios Socialinės globos vaikams, suaugusiems asmenims su negalia ar senyvo amžiaus asmenims namuose licenciją, išduotą Socialinių paslaugų priežiūros departamento prie Socialinės apsaugos ir darbo ministerijos (toliau – Paslaugos teikėjas).

6. Paslaugos organizuojamos ir teikiamos vadovaujantis šiais principais:

6.1. prieinamumo – integrali pagalba skiriama ir teikiama taip, kad būtų užtikrintas šių paslaugų teikimo asmeniui prieinamumas – kuo arčiau jo gyvenamosios vietos (asmens namuose);

6.2. tinkamumo – turi būti užtikrinta integralios pagalbos kokybė ir efektyvumas. Asmeniui skiriamos ir teikiamos tokios integralios pagalbos paslaugos, kurios geriausiai atitinka asmens interesus ir nustatytus poreikius;

6.3. bendradarbiavimo – integralios pagalbos organizavimas ir teikimas turi būti pagrįstas įstaigų, teikiančių socialinės globos ir slaugos paslaugas, asmens sveikatos priežiūros įstaigų, Savivaldybės administracijos padalinių ir specialistų, šeimos, bendruomenės, visuomeninių organizacijų bendradarbiavimu ir tarpusavio pagalba, siekiant tinkamos, kokybiškos ir prieinamos asmenims integralios pagalbos;

6.4. kompleksiškumo – integrali pagalba asmeniui turi būti nustatoma kompleksiškai, įvertinant asmens, jo šeimos galimybes ir derinant su kitomis socialinės paramos ir sveikatos apsaugos formomis;

6.5. saugumo – asmeniui, jo šeimai turi būti užtikrintas kvalifikuotas integralios pagalbos teikimas bei saugus socialinių darbuotojų, socialinio darbuotojo padėjėjų, slaugytojų, slaugytojų padėjėjų, kineziterapeuto darbas;

6.6. komandos – tai socialinio darbo ir slaugos specialistų susitelkimas vienam tikslui pasiekti – tenkinti asmens socialinės globos ir slaugos poreikius, jų prieinamumą, panaudojant savo profesines žinias ir įgūdžius bei dalijantis atsakomybe už suteiktas paslaugas.

**II. DIENOS SOCIALINĖS GLOBOS IR SLAUGOS ASMENS NAMUOSE SUDĖTIS**

7. Paslaugos susideda iš dviejų dalių:

7.1. dienos socialinė globa asmens namuose – tai visuma socialinių paslaugų, kuriomis asmeniui teikiama kompleksinė pagalba namuose dienos metu;

7.2. slauga asmens namuose – tai asmens sveikatos priežiūros paslaugos, teikiamos asmeniui namuose, siekiant užtikrinti paslaugų prieinamumą ir tęstinumą, tenkinant asmens slaugos poreikius namų sąlygomis.

8. **Dienos socialinės globos asmens namuose paslaugomis** siekiama sudaryti sąlygas asmeniui kuo ilgiau pilnavertiškai gyventi namuose, bendruomenėje, stiprinti asmens gebėjimus ir savarankiškumą, palaikyti socialinius ryšius su šeima, bendruomene, padėti įveikti negalią, ligą, socialinę atskirtį ir užkirsti kelią kitoms socialinėms problemoms kilti.

9. **Slaugos asmens namuose paslaugomis** siekiamapagerinti asmens gyvenimo kokybę, išsaugoti jo savarankiškumą gyvenamojoje aplinkoje, apsaugoti asmenį nuo ligos paūmėjimo ar progresavimo, skatinant jo savirūpą.

10. Dienos socialinės globos asmens namuose paslaugų teikimas yra derinamas su slaugos asmens namuose paslaugomis.

**III. DIENOS SOCIALINĖS GLOBOS ASMENS NAMUOSE GAVĖJAI**

11. Paslaugos gavėjai yra:

11.1. suaugę darbingo amžiaus asmenys su negalia, kuriems nustatytas dalinio arba visiško nesavarankiškumo lygis, taip pat teisės aktų nustatyta tvarka nustatytas specialusis priežiūros (pagalbos) arba nuolatinės slaugos poreikis ir kurių deklaruota gyvenamoji vieta yra Pagėgių savivaldybė;

11.2. senatvės pensijos amžių sukakę asmenys su sunkia negalia, kuriems nustatytas dalinio arba visiško nesavarankiškumo lygis, taip pat teisės aktų nustatyta tvarka nustatytas specialusis priežiūros (pagalbos) arba nuolatinės slaugos poreikis ir kurių deklaruota gyvenamoji vieta yra Pagėgių savivaldybėje.

12. Kiti asmenys, kuriems Pagėgių savivaldybės administracijos įgalioto asmens sprendimu skirtos dienos socialinės globos asmens namuose paslaugos.

**IV. DIENOS SOCIALINĖS GLOBOS PASLAUGŲ TRUKMĖ**

13. Dienos socialinės globos asmens namuose paslaugų trukmė gali būti skirtinga, individualiai atsižvelgiant į socialinės globos namuose poreikį, asmens gyvenimo ir buities sąlygas.

14. Dienos socialinė globa teikiama nuo 2 iki 8 valandų per dieną iki 7 kartų per savaitę asmens namuose. Valandų poreikį nustato Paslaugos teikėjo socialinis darbuotojas pirmo apsilankymo pas asmenį namuose metu ir suderinęs su pageidaujančiu gauti paslaugas asmeniu (jo globėju, rūpintoju arba asmenį atstovaujančiu suaugusiu šeimos nariu).

15. Slaugos paslaugos teikimo trukmę nustato slaugytojas pirmo apsilankymo pas asmenį namuose metu suderinęs su pageidaujančiu gauti paslaugas asmeniu (jo globėju, rūpintoju arba asmenį atstovaujančiu suaugusiu šeimos nariu). Slaugos paslaugos gali būti teikiamos iki 4 val. per dieną, iki 7 kartų per savaitę (tik asmenims, kuriems paslaugos teikiamos pagal šio aprašo 2.1. punktą).

16. Siekiant išvengti slaugos namuose paslaugų dubliavimo, skatinamosios pirminės ambulatorinės asmens sveikatos priežiūros paslaugos į slaugos namuose paslaugų sąrašą nėra įtrauktos, nes jos finansuojamas iš Privalomojo sveikatos draudimo fondo lėšų ir jas atlieka Asmens pirminės sveikatos priežiūros įstaigų slaugos specialistai.

**V. DIENOS SOCIALINĖS GLOBOS ASMENS NAMUOSE SKYRIMAS IR TEIKIMAS**

17. Dienos socialinės globos paslaugas administruoja Savivaldybės administracijos Socialinės paramos skyrius (toliau – Skyrius).

18. Dėl paslaugų skyrimo asmuo (vienas iš suaugusių šeimos narių) ar jo globėjas, rūpintojas kreipiasi į gyvenamosios vietos seniūniją ir pateikia:

18.1. prašymą – paraišką socialinėms paslaugoms gauti (forma SP-8) su priedais, patvirtintą Lietuvos Respublikos socialinės apsaugos ir darbo ministro įsakymu. Asmuo dėl socialinės paslaugos skyrimo gali kreiptis ir elektroniniu paštu;

18.2. asmens tapatybę patvirtinantį dokumentą, išskyrus atvejus, kai dėl atitinkamos socialinės paslaugos skyrimo kreipiamasi elektroniniu būdu. Asmuo, pateikdamas prašymą elektroniniu būdu, patvirtina savo tapatybę elektroniniu parašu arba kitais būdais, nustatytais Lietuvos Respublikos teisės aktuose;

18.3. socialinį statusą ar veiklos pobūdį patvirtinantį dokumentą (pensininko, neįgaliojo pažymėjimus ir kt.);

18.4. specialiojo nuolatinės priežiūros (pagalbos) poreikio nustatymo pažymos ar specialiojo nuolatinės slaugos poreikio nustatymo pažymos kopiją;

18.5. informacija apie asmens (šeimos narių) turimas pajamas (išskyrus informaciją, kurią Savivaldybės administracija gauna pagal duomenų teikimo sutartis);

18.6. pažymą apie asmens deklaruotą gyvenamąją vietą arba pažymą, patvirtinančią, kad asmuo įtrauktas į gyvenamosios vietos neturinčių asmenų apskaitą (Gyventojų registras);

18.7. kitus dokumentus, atsižvelgiant į konkrečią pareiškėjo situaciją.

19. Kai asmuo nepajėgia pateikti dokumentų ar nėra artimųjų arba, kai informacija apie paslaugų poreikį yra gauta telefonu, dokumentus surenka ir pateikia socialinio darbo organizatoriai pagal gyvenamąją vietą.

20. Veikdami asmens (šeimos) ar visuomenės socialinio saugumo interesais, prašymą išimties tvarka gali pateikti seniūnijų socialinio darbo organizatoriai, bendruomenės nariai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) ar jo globėjas, rūpintojas negali to padaryti pats.

21. Asmens (šeimos) socialinių paslaugų poreikį nustato seniūnijų socialinio darbo organizatoriai. Paslaugos teikimo laikotarpiu, pasikeitus aplinkybėms ar Paslaugų gavėjo sveikatos būklei, asmens (šeimos) socialinių paslaugų poreikį vertina paslaugos teikėjo socialinis darbuotojas. Pasikeitus situacijai, esant būtinumui dėl socialinių paslaugų pakeitimo informuoja Socialinės paramos skyrių ir pateikia dokumentus dėl socialinių paslaugų pakeitimo.

22. Socialinio darbo organizatorius ne vėliau kaip per 30 darbo dienų nuo prašymo gavimo dienos įvertina asmens socialinės globos poreikį, vadovaudamasis asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodika.

23. Skyrius suformuotus seniūnijos dokumentus pateikia Pagėgių savivaldybės gyventojams socialinių paslaugų ir socialinės paramos teikimo komisijai (toliau – Komisija), kuri priima rekomendacinio pobūdžio sprendimą dėl Paslaugos skyrimo.

24. Paslaugos asmeniui skiriamos Komisijos teikimu, administracijos direktoriaus ar jo įgalioto asmens sprendimu (SP-9).

25. Asmuo (šeima) atleidžiamas nuo mokėjimo ar sumažinamas mokėjimas už dienos socialinės globos asmens namuose paslaugas, Pagėgių savivaldybės administracijos direktoriaus ar jo įgalioto asmens įsakymu, išnagrinėjus asmens (šeimos) prašymą Pagėgių savivaldybės gyventojams socialinių paslaugų ir socialinės paramos teikimo komisijoje. Asmuo (šeima) turi pateikti informaciją apie materialinę padėtį, nurodyti nelaimės priežastis ir kt.

26. Sprendimas dėl dienos socialinės globos asmens namuose asmeniui (šeimai) skyrimo priimamas per 14 kalendorinių dienų nuo socialinių darbuotojų asmens (šeimos) socialinių paslaugų poreikio vertinimo išvadų pateikimo savivaldybei dienos.

27. Esant sprendimui skirti Paslaugas, tačiau tuo metu įstaiga negali teikti paslaugos, asmuo pagal sprendimo datą įrašomas į eilę paslaugoms gauti. Eilė sudaroma Socialinės paramos skyriuje.

28. Paslaugos nutraukiamos socialines paslaugas teikiančios įstaigos teikimu, administracijos direktoriaus ar jo įgalioto asmens sprendimu.

29. Suformuota byla su originaliais dokumentais lieka Socialinės paramos skyriuje, o bylos ir sprendimo kopija perduodama paslaugas teikiančiai įstaigai.

30. Paslaugos pradedamos teikti sudarius Paslaugų teikimo sutartį tarp Paslaugos teikėjo ir paslaugos gavėjo. Sutarties formą ir kitus dokumentus reikalingus paslaugoms teikti tvirtina Paslaugos teikėjas savo įsakymu.

31. Socialinės paramos skyriaus atsakingas specialistas atlieka paslaugos skyrimą Socialinės paramos informacinėje sistemoje (SPIS), Paslaugų gavėjo duomenų koregavimą (paslaugos nutraukimą, apmokėjimą ir kt.).

32. Paslaugų gavėjams finansinis vertinimas pirmą kartą atliekamas įvertinus socialinių paslaugų poreikį, po to pasibaigus kalendoriniams metams ar pasikeitus gaunamoms pajamoms (1 priedas).

33. Asmens (šeimos narių) finansinės galimybės vertinamos tuo pačiu metu, kuriuo nustatomas asmens (šeimos) socialinių paslaugų poreikis.

34. Paslaugoms asmens namuose teikiamos komandos, kurios tikslas – išsiaiškinti asmens socialinės globos ir slaugos namuose poreikį, organizuoti ir teikti šias paslaugas, taikant efektyvias slaugos priemones bei socialines paslaugas, principu.

35. Komandą sudaro šie specialistai (tik asmenims, kuriems paslaugos teikiamos pagal šio aprašo 2.1. punktą): socialinis darbuotojas ir jo padėjėjai, slaugytojas ir jo padėjėjai ir kiti sveikatos specialistai (kineziterapeutas, masažistas ir kt.).

36. Masažo paslaugų skaičių nustato masažuotojas, vadovaudamasis sveikatos priežiūros įstaigos užpildytu medicinos dokumento išrašu (forma Nr. 027/a) forma, tik asmenims, kuriems paslaugos teikiamos pagal šio aprašo 2.1. punktą).

37. Socialinio darbuotojo padėjėjas ir slaugytojo padėjėjas yra tiesioginis Paslaugos teikėjas. Jo pareigos, teisės ir atsakomybė numatomi pareigybės aprašymuose.

38. Paslaugos teikėjo direktorius ar jo įgaliotas socialinis darbuotojas, įvertinęs socialinės globos ir slaugos dažnumą (trukmę) ir paslaugų gavėjų skaičių, tvirtina socialinio darbuotojo padėjėjo ir slaugytojo padėjėjo Paslaugų teikimo (darbo) grafiką.

39. Jei asmeniui, gaunančiam Paslaugas, reikalinga keisti paslaugų rūšį, Paslaugos teikėjo direktorius, ar jo įgaliotas asmuo dėl paslaugų rūšies keitimo su asmens prašymu kreipiasi į Socialinės paramos skyrių dėl kitos rūšies socialinių paslaugų (ilgalaikės ar trumpalaikės socialinės globos socialinės globos) asmeniui skyrimo.

**VI. DIENOS SOCIALINĖS GLOBOS IR SLAUGOS PASLAUGŲ SĄRAŠAI**

40. Dienos socialinės globos asmens namuose paslaugų sąrašas sudaromas vadovaujantis Socialinių paslaugų katalogu, patvirtintu Lietuvos Respublikos socialinės apsaugos ir darbo ministro įsakymu.

41. Dienos socialinės globos paslaugų, teikiamų asmens namuose, pateikiamas sąrašas (2 priedas).

42. Slaugos asmens namuose paslaugų sąrašas sudaromas vadovaujantis Sveikatos ministro įsakymu patvirtintais reikalavimais ir slaugos namuose paslaugų sąrašu, Medicinos normomis: MN 57:2011 „Bendruomenės slaugytojas. Teisės, pareigos, kompetencija ir atsakomybė“ ir MN 21:2000 „Slaugytojo padėjėjas. Funkcijos, pareigos, teisės, kompetencija ir atsakomybė“.

43. Slaugos paslaugų, teikiamų asmens namuose (šio aprašo 2.1.paslaugoms), pateikiamas sąrašas (3 priedas).

**VII. DIENOS SOCIALINĖS GLOBOS ASMENS NAMUOSE PAGALBOS SUSTABDYMAS IR NUTRAUKIMAS**

44. Paslaugos sustabdomos Paslaugos teikėjo sprendimu:

44.1. paslaugų gavėjui (globėjui, asmeniui, turinčiam įgaliojimą, kitiems suinteresuotiems asmenims) pateikus motyvuotą raštišką prašymą, ne ilgiau kaip 4 mėnesiams;

44.2. paaiškėjus, kad asmuo (šeima), jo globėjas, rūpintojas, besikreipiantis dėl paslaugų, pateikė neteisingą informaciją socialinių paslaugų poreikio vertinimui, norėdamas gauti paslaugas. Šiuo atveju paslaugos sustabdomos tol, kol, atsižvelgiant į naujai paaiškėjusias aplinkybes, pakartotinai nustatomas poreikis;

44.3. kai asmens namuose nuolat girtaujama, smurtaujama ir/ar iškyla kita grėsmė paslaugų teikėjų saugumui (iki bus pašalintos nurodytos aplinkybės);

44.4. kai įtariama, kad asmuo (jo šeimos nariai) gali sirgti užkrečiama liga, iki tol, kol gaunama gydytojų išvada, kad asmuo nekelia pavojaus tiesioginiams paslaugų teikėjams – socialinio darbuotojo padėjėjui ir/ar slaugytojo padėjėjui užsikrėsti;

44.5. kai asmens namuose visiškai nesudarytos sąlygos paslaugų teikimui: namuose antisanitarinės sąlygos, nėra tinkamų indų, priemonių, įrangos ir pan. (iki bus pašalintos priežastys).

45. Paslaugos nutraukiamos Pagėgių savivaldybės administracijos direktoriaus ar jo įgalioto asmens sprendimu:

45.1. kuriai nors iš šalių nevykdant arba netinkamai vykdant sutartyje numatytus įsipareigojimus;

45.2. paslaugų gavėjui mirus;

45.3. paslaugų gavėjui apsigyvenus valstybės ar savivaldybės išlaikomoje įstaigoje;

45.4. paslaugų gavėjui išvykus gyventi į kitą rajoną;

45.5. paslaugų gavėjo iniciatyva, raštu pranešus paslaugų teikėjui;

45.6. kitais šiame apraše nenumatytais atvejais.

**VIII. MOKĖJIMAS UŽ DIENOS SOCIALINĖS GLOBOS ASMENS NAMUOSE PASLAUGAS**

46. Slaugos paslaugos asmens namuose Integralios pagalbos plėtros veiksmų plano, patvirtinto Lietuvos Respublikos socialinės apsaugos ir darbo ministro 2015 m. liepos 14 d. įsakymu Nr. A1-435 „Dėl Integralios pagalbos plėtros veiksmų plano patvirtinimo“ įgyvendinimo laikotarpiu, kai jos finansuojamos Europos socialinio fondo lėšomis, teikiamos nemokamai.

47. Mokėjimo už dienos socialinės globos asmens namuose paslaugas, dydis asmeniui nustatomas individualiai, atsižvelgiant į asmens (šeimos) pajamas.

48. Vieno gyvenančio asmens mokėjimas už vieną kalendorinį mėnesį teikiamos dienos socialinę globą dydis neturi viršyti 20 procentų asmens pajamų.

49. Asmens, gyvenančio šeimoje, kurio pajamos vienam šeimos nariui neviršija valstybės remiamų pajamų trigubo dydžio, mokėjimo už vieną kalendorinį mėnesį teikiamą dienos socialinę globą dydis neturi viršyti 20 proc. asmens pajamų.

50. Asmens, gyvenančio šeimoje, kurios pajamos vienam šeimos nariui viršija valstybės remiamų pajamų trigubą dydį, mokėjimo už vieną kalendorinį mėnesį teikiamą dienos socialinę globą dydis neturi viršyti 50 procentų asmens pajamų.

51. Dienos socialinės globos teikimo asmeniui su sunkia negalia lėšos naudojamos skirtumui tarp socialinės globos kainos ir asmens mokėjimo už socialines paslaugas finansuoti.

52. Socialinės globos kaina nustatoma vienos valandos dienos socialinės globos asmens namuose kainą padauginus iš teikiamų valandų skaičiaus per mėnesį. Vienos valandos dienos socialinės globos kainą savivaldybės biudžetinėms įstaigoms tvirtina Pagėgių savivaldybės taryba, kiti Paslaugų teikėjai vienos valandos kainą tvirtina patys.

53. Paslaugos kaina Paslaugos gavėjui apskaičiuojama individualiai, atsižvelgiant į Paslaugų gavėjo pajamas, paslaugos teikimo trukmę valandomis.

54. Asmuo (šeima) gaunantis dienos socialinės globos paslaugas asmens namuose moka per mėnesį:

54.1. vienas gyvenantis asmuo moka:

- kai paslaugų trukmė per mėnesį iki 63 valandų – moka 15 proc. nuo savo pajamų;

- kai paslaugų trukmė per mėnesį nuo 64 iki 105 valandų – moka 20 procentų nuo savo pajamų;

54.2. Asmens, gyvenančio šeimoje, kurios vidutinės šeimos pajamos, tenkančios vienam šeimos nariui per mėnesį neviršija 3 VRP (valstybės remiamos pajamos) dydžio, ir:

- paslaugų trukmė per mėnesį iki 63 valandų – moka 15 procentų savo pajamų;

- paslaugų trukmė per mėnesį nuo 64 iki 105 valandų – moka 20 procentų nuo savo pajamų.

54.3. Asmens, gyvenančio šeimoje, kurios vidutinės šeimos pajamos, tenkančios vienam šeimos nariui per mėnesį viršija 3 VRP (valstybės remiamos pajamos) dydžio, ir:

**-** paslaugų trukmė per mėnesį iki 84 valandų – moka 20 procentų savo pajamų;

- paslaugų trukmė per mėnesį nuo 85 iki 105 valandų – moka 25 procentus nuo savo pajamų.

- paslaugų trukmė per mėnesį nuo 106 iki 130 valandų – moka 35 procentų savo pajamų;

- paslaugų trukmė per mėnesį nuo 131 iki 160 valandų – moka 45 procentus nuo savo pajamų.

55. Mokėjimo už trumpiau nei vieną kalendorinį mėnesį ar ne visą dieną teikiamą dienos socialinę globą dydis nustatomas proporcingai teikiamos dienos socialinės globos trukmei.

**IX. DIENOS SOCIALINĖS GLOBOS IR SLAUGOS ASMENS NAMUOSE FINANSAVIMAS**

56. Paslaugų finansavimo šaltiniai:

56.1. valstybės biudžeto specialiosios tikslinės dotacijos savivaldybių biudžetams socialinei globai asmenims su sunkia negalia organizuoti dienos socialinės globos dalis;

56.2. Europos Sąjungos struktūrinių fondų lėšos – slaugos dalis;

56.3. lėšos, gautos už suteiktas dienos socialinės globos paslaugas – dienos socialinės globos dalis;

56.4. kitos teisėtai gautos lėšos.

57. Lėšų panaudojimo kontrolę vykdo:

57.1. socialinių paslaugų priežiūros departamentas prie Socialinės apsaugos ir darbo ministerijos ir kitos valstybės kontrolės teisę turinčios institucijos kontroliuoja valstybės biudžeto specialiųjų tikslinių dotacijų socialinei globai asmenims su sunkia negalia organizuoti lėšų panaudojimą.

**X. BAIGIAMOSIOS NUOSTATOS**

58. Šis tvarkos aprašas gali būti keičiamas ir papildomas, pasikeitus teisės aktams.

59. Šis tvarkos aprašas gali būti skundžiamas Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dienos socialinės globos

Asmens namuose organizavimo

ir teikimo tvarkos aprašo

1 priedas

**ASMENS (ŠEIMOS) FINANSINIŲ GALIMYBIŲ MOKĖTI UŽ**

**DIENOS SOCIALINĖS GLOBOS PASLAUGAS**

**ĮVERTINIMAS**

**20........ m. .............................mėn. ................ d. Nr. ..............**

ASMUO, KURIAM REIKIA SOCIALINIŲ PASLAUGŲ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Asmens kodas |  |  |  |  |  |  |  |  |  |  |  |  |

|  |  |
| --- | --- |
| Deklaruotos gyvenamosios vietos adresas: | Deklaravimo data: |
|  | Telefono Nr. |

|  |  |
| --- | --- |
| Faktinės gyvenamosios vietos adresas:. | |
|  | Telefono Nr. ---- |

**INFORMACIJA APIE ASMENS (ŠEIMOS) PAJAMOS**

Asmens (*šeimos narių)* per paskutinius 3 mėn. iki kreipimosi dėl socialinių paslaugų gautos pajamos arba vieno mėnesio, nuo kurio pradėtos gauti paslaugos (kai jos pasikeitė, palyginti su praėjusiais 3 mėnesiais iki kreipimosi pajamomis), pajamos: ...................

|  |  |  |  |
| --- | --- | --- | --- |
| Eil.  Nr. | Asmens (šeimos narių) pajamos | Asmens  pajamos per mėnesį eurais | Šeimos narių  pajamos per mėnesį eurais |
| 1. | Su darbo ar tarnybos santykiais susijusios pajamos (darbo pajamos) |  |  |
| 2. | Pensijos, pensijų išmokos bei vietoj pensijų mokamos kompensacijos, rentos |  |  |
| 3. | Valstybinės šalpos išmokos, mokamos pagal Valstybinių šalpos išmokų įstatymą |  |  |
| 4. | Valstybinės šalpos kompensacija (priežiūra ar slauga) |  |  |
| 5. | Netekto darbingumo periodinės kompensacijos |  |  |
| 6. | **Iš viso pajamų:** |  |  |
|  | **DIENOS SOCIALINĖS GLOBOS KAINA** |  |  |
| 7. | **1 val. paslaugos kaina** |  |  |
| 8. | **Suteikta paslaugų per mėn. (val.)** |  |  |
| 9. | Mokėjimas pagal gaunamas pajamas ir pagal teikiamas valandas (pagal patvirtintą sprendimą) |  |  |
| 10. |  |  |  |
| 11. |  |  |  |
| 12. |  |  |  |
| 12.1. |  |  |  |
| 12.2. |  |  |  |
| 12.3. |  |  |  |
|  | **Valstybės tikslinė dotacija** |  |  |
|  | **Mokėti:** |  |  |

Asmens (šeimos) finansines galimybes mokėti už socialinės priežiūros paslaugas įvertino:

|  |  |  |
| --- | --- | --- |
|  | \_\_\_\_\_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_\_\_  ( vardas, pavardė) |

Susipažinau: \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(parašas) ( vardas, pavardė)

Dienos socialinės globos asmens namuose paslaugų organizavimo ir teikimo tvarkos aprašo

2 priedas

**DIENOS SOCIALINĖS GLOBOS PASLAUGŲ, TEIKIAMŲ ASMENS NAMUOSE,**

**SĄRAŠAS**

|  |  |  |  |
| --- | --- | --- | --- |
| Nr. | Paslaugos pavadinimas | Teikimo trukmė (dažnumas) | Specialistas |
| **1.** | **Informavimas** | Pagal poreikį | Socialinis darbuotojas, socialinio darbuotojo padėjėjas |
| **2.** | **Konsultavimas** | 1 kartas per mėnesį | Socialinis darbuotojas, socialinio darbuotojo padėjėjas |
| **3.** | **Bendravimas** | Pagal poreikį | Socialinis darbuotojas, socialinio darbuotojo padėjėjas |
| **4.** | **Tarpininkavimas ir atstovavimas** | 2 kartai per mėnesį | Socialinis darbuotojas, socialinio darbuotojo padėjėjas |
| **5.** | **Pagalba sprendžiant asmens problemas** |  | Socialinis darbuotojas, socialinio darbuotojo padėjėjas |
| *5.1.* | *Dokumentų ar pažymų tvarkymas* | Pagal poreikį | Socialinio darbuotojo padėjėjas |
| *5.2.* | *Mokesčių apskaičiavimas, knygelių užpildymas, sumokėjimas* | 1 kartas per mėnesį | Socialinio darbuotojo padėjėjas |
| *5.3.* | *Transporto organizavimas* | Pagal poreikį | Socialinio darbuotojo padėjėjas |
| *5.4.* | *Laisvalaikio ir užimtumo organizavimas (laikraščių, knygų skaitymas)* | Pagal poreikį | Socialinio darbuotojo padėjėjas |
| **6.** | **Maitinimo organizavimas** |  | Socialinio darbuotojo padėjėjas |
| *6.1*. | *Maisto produktų pirkimas* | 5 kartai per savaitę | Socialinio darbuotojo padėjėjas |
| 6.1.1. | Maisto produktų pirkimas (iki 5 kg) artimiausioje parduotuvėje be asmens | 5 kartai per savaitę | Socialinio darbuotojo padėjėjas |
| 6.1.2. | Maisto produktų pirkimas turgavietėje (iki  5 kg) be asmens | 1 kartas per savaitę | Socialinio darbuotojo padėjėjas |
| *6.2.* | *Maisto ruošimas* | 5 kartai per savaitę | Socialinio darbuotojo padėjėjas |
| 6.2.1. | Pagalba ruošiant maistą (sutvarkant darbo vietą) | 5 kartai per savaitę | Socialinio darbuotojo padėjėjas |
| 6.2.2. | Maisto ruošimas (sutvarkant darbo vietą) | 5 kartai per savaitę | Socialinio darbuotojo padėjėjas |
| 6.2.3. | Pagaminto maisto pašildymas | 5 kartai per savaitę | Socialinio darbuotojo padėjėjas |
| *6.3.* | *Karšto maisto atnešimas* | 5 kartai per savaitę | Socialinio darbuotojo padėjėjas |
| *6.4.* | *Pagalba maitinantis* (išskyrus asmenis su rijimo sutrikimais ar maitinamus dirbtiniu būdu) | 5 kartai per savaitę | Socialinio darbuotojo padėjėjas |
| **7.** | **Pagalba buityje ir namų ruošoje** |  | Socialinio darbuotojo padėjėjas |
| *7.1.* | *Indų plovimas* | 5 kartai per savaitę | Socialinio darbuotojo padėjėjas |
| *7.2.* | *Lovos klojimas ir patalinės keitimas* | 5 kartai per savaitę | Socialinio darbuotojo padėjėjas |
| *7.3.* | *Gyvenamosios vietos tvarkymas* | 2 kartai per  savaitę | Socialinio darbuotojo padėjėjas |
| 7.3.1. | Dalinis buto tvarkymas: dulkių valymas, grindų ar kilimo valymas neatstumiant baldų | 2 kartai per  savaitę | Socialinio darbuotojo padėjėjas |
| 7.3.2. | Virtuvės tvarkymas: dulkių valymas, grindų ar kilimo valymas neatstumiant baldų | 2 kartai per  savaitę | Socialinio darbuotojo padėjėjas |
| 7.3.3. | Tualeto patalpos grindų valymas | 2 kartai per  savaitę | Socialinio darbuotojo padėjėjas |
| 7.3.4. | Vonios patalpos grindų valymas | 2 kartai per  savaitę | Socialinio darbuotojo padėjėjas |
| 7.3.5. | Šiukšlių išnešimas iki 5 kg vienu metu | 5 kartai per  savaitę | Socialinio darbuotojo padėjėjas |
| *7.4.* | *Asmens naudojimo ir pramoninių prekių pirkimas* | Pagal poreikį | Socialinio darbuotojo padėjėjas |
| **8.** | **Asmens higienos paslaugų organizavimas** |  | Socialinio darbuotojo padėjėjas |
| *8.1.* | *Skalbimas* | 2 kartai per  savaitę | Socialinio darbuotojo padėjėjas |
| 8.1.1. | Skalbimas automatine skalbimo mašina, sudedant skalbinius bei skalbimo priemones į skalbimo mašiną | 2 kartai per  savaitę | Socialinio darbuotojo padėjėjas |
| 8.1.2. | Skalbinių pakabinimas ar nukabinimas | 2 kartai per  savaitę | Socialinio darbuotojo padėjėjas |
| *8.2.* | *Pagalba rengiantis, prausiantis* |  | Socialinio darbuotojo padėjėjas |
| 8.2.1. | Asmens higienos priemonių ir vandens paruošimas asmens apsiprausimui | 5 kartai per  savaitę | Socialinio darbuotojo padėjėjas |
| 8.2.2. | Pagalba prausiantis | 5 kartai per  savaitę | Socialinio darbuotojo padėjėjas |
| 8.2.3. | Pagalba rengiantis | 5 kartai per  savaitę | Socialinio darbuotojo padėjėjas |
| 8.2.4. | Pagalba šukuojantis | 5 kartai per  savaitę | Socialinio darbuotojo padėjėjas |
| 8.2.5. | Vienkartinių asmens higienos priemonių keitimas | Pagal poreikį | Socialinio darbuotojo padėjėjas |
| **9.** | **Sveikatos priežiūros organizavimas** |  | Socialinio darbuotojo padėjėjas |
| *9.1.* | *Medikamentų pirkimas artimiausioje vaistinėje be asmens* | Pagal poreikį | Socialinio darbuotojo padėjėjas |
| *9.2.* | *Medikų kvietimo organizavimas* | Pagal poreikį | Socialinio darbuotojo padėjėjas |
| 9.2.1. | Gydytojo kvietimo organizavimas ar užrašymas pas gydytoją telefonu iš asmens namų | Pagal poreikį | Socialinio darbuotojo padėjėjas |
| 9.2.2. | Nenumatytu atvejų iškvietus medikus pas asmens, jo laukimas | Pagal poreikį | Socialinio darbuotojo padėjėjas |
| **10.** | **Ūkio darbai** |  | Socialinio darbuotojo padėjėjas |
| *10.1.* | *Kuro įsigijimo organizavimas* |  | Socialinio darbuotojo padėjėjas |
| 10.1.1. | Malkų pirkimo ir supjovimo, kito kuro įsigijimo organizavimas | Pagal poreikį | Socialinio darbuotojo padėjėjas |
| 10.1.2. | Malkų ar kito kuro atnešimas iki 5 kg vienu kartu | 5 kartai per savaitę (šildymo sezono metu) | Socialinio darbuotojo padėjėjas |
| *10.2.* | *Krosnies iškūrenimas* |  | Socialinio darbuotojo padėjėjas |
| 10.2.1. | Krosnies iškūrenimas (1 krosnis) | 5 kartai per savaitę | Socialinio darbuotojo padėjėjas |
| 10.2.2. | Krosnies pakūrus valymas (1 krosnis) | 5 kartai per savaitę | Socialinio darbuotojo padėjėjas |
| *10.3.* | *Vandens atnešimas* | 5 kartai per savaitę | Socialinio darbuotojo padėjėjas |
| *10.4.* | *Sniego nukasimas* |  | Socialinio darbuotojo padėjėjas |
| 10.4.1. | Sniego nukasimas malkoms atsinešti | Pagal poreikį | Socialinio darbuotojo padėjėjas |
| 10.4.2. | Sniego nukasimas vandens atsinešti | Pagal poreikį | Socialinio darbuotojo padėjėjas |
| **11.** | **Kasdieninio gyvenimo įgūdžių ugdymas ir palaikymas** |  | Socialinio darbuotojo padėjėjas |
| *11.1.* | *Pagalba tvarkant pinigų apskaitą* | Pagal poreikį | Socialinio darbuotojo padėjėjas |
| *11.2.* | *Apsipirkimo ir mokesčių mokėjimo planavimas* | Pagal poreikį | Socialinio darbuotojo padėjėjas |
| *11.3.* | *Namų ruošos darbų planavimas* | Pagal poreikį | Socialinio darbuotojo padėjėjas |
| **12.** | **Kitos paslaugos, reikalingos asmeniui pagal jo savarankiškumo lygį** |  | Slaugytojas, socialinio darbuotojo padėjėjas |
| *12.1.* | *Pagalba asmeniu judant ar keičiant kūno padėtį* | Pagal poreikį | Socialinio darbuotojo padėjėjas |
| *12.2.* | *Pagalba sveikatos priežiūros specialistui teikiant slaugos paslaugą asmeniui, klojant lovą, keičiant patalynę, vienkartines asmens higienos priemones, prausiant, maudant, rengiant ir panašiai* | Pagal poreikį | Socialinio darbuotojo padėjėjas |
| *12.3.* | *Pagalba vartojant paskirtus medikamentus (slaugytojo priežiūroje)* | Pagal poreikį | Socialinio darbuotojo padėjėjas |
| *12.4.* | *Pagalba matuojant organizmo kūno sistemų veiklą (slaugytojo priežiūroje)* | Pagal poreikį | Socialinio darbuotojo padėjėjas |
| *12.5.* | *Patalpų vėdinimas* | Pagal poreikį | Socialinio darbuotojo padėjėjas |

**\_\_\_\_\_\_\_\_\_\_\_\_\_\_\_\_\_\_\_\_**

Dienos socialinės globos asmens namuose

paslaugų organizavimo ir teikimo tvarkos aprašo

3 priedas

**SLAUGOS PASLAUGŲ, TEIKIAMŲ ASMENS NAMUOSE,**

**SĄRAŠAS ( aprašo 2.1. punkto teikiamoms slaugos paslaugoms)**

|  |  |  |  |
| --- | --- | --- | --- |
| Nr. | Paslaugos pavadinimas | Teikimo trukmė (dažnumas) | Specialistas |
| **1.** | **Konsultavimas sveikatos priežiūros paslaugų teikimo klausimais** |  | Slaugytoja |
| 1.1. | Konsultavimas slaugos klausimais | Pagal poreikį | Slaugytoja |
| 1.2. | Asmens gyvybinių veiklų stebėjimas, vertinimas, dokumentavimas | Pagal poreikį | Slaugytoja |
| **2.** | **Maitinimas** |  | Slaugytoja ar slaugytojo padėjėjai |
| 2.1. | Maitinimas per burną (maisto paruošimas, maitinimas ar pagalba maitinantis) | Pagal poreikį | Slaugytoja ar slaugytojo padėjėjai |
| 2.2. | Maitinimas per gastrostomą ir jejunostomą, gydytojui paskiru (zondo keitimo paslauga neteikiama) | Pagal poreikį | Slaugytoja |
| **3.** | **Medikamentų vartojimas ( asmens aprūpinimas medikamentais ir kitomis priemonėmis )** |  | Slaugytoja, slaugytojo padėjėjai |
| 3.1. | Medikamentų vartojimo kontrolė (gydytojų rekomendacijų vykdymas, asmens ir jo artimųjų mokymas vartoti paskirtus medikamentus) | Pagal poreikį | Slaugytoja ar slaugytojo padėjėjai |
| 3.2. | Rektalinių žvakučių įdėjimas (gydytojui paskyrus ar farmacininkui rekomendavus) | Pagal poreikį | Slaugytoja ar slaugytojo padėjėjai |
| 3.3. | Gydomoji vonelė (gydytojui paskyrus ar farmacininkui rekomendavus) | Pagal poreikį | Slaugytoja ar slaugytojo padėjėjai |
| 3.4. | Pavilgų dėjimas (gydytojui paskyrus ar farmacininkui rekomendavus) | Pagal poreikį | Slaugytoja, slaugytojo padėjėjai |
| 3.5. | Kompresų dėjimas (gydytojui paskyrus ar farmacininkui rekomendavus) | Pagal poreikį | Slaugytoja ar slaugytojo padėjėjai |
| 3.6. | Tepalų naudojimas (gydytojui paskyrus ar farmacininkui rekomendavus) | Pagal poreikį | Slaugytoja ar slaugytojo padėjėjai |
| **4.** | **Organizmo sistemų veiklos matavimas** |  | Slaugytoja |
| 4.1. | Arterinio kraujo spaudimo matavimas | Pagal poreikį | Slaugytoja |
| 4.2. | Pulso skaičiavimas | Pagal poreikį | Slaugytoja |
| 4.3. | Kūno temperatūros matavimas | Pagal poreikį | Slaugytoja |
| 4.4. | Gliukozės kiekio periferiniame kraujuje nustatymas (asmuo turi turėti aparatą bei diagnostinę juostelę gliukozei nustatyti) | Pagal poreikį | Slaugytoja |
| **5.** | **Asmens higienos paslaugos** |  | Slaugytoja, slaugytojo padėjėjai |
| 5.1. | Tarpvietės ir genitalijų priežiūra | Pagal poreikį | Slaugytoja ar slaugytojo padėjėjai |
| 5.2. | Kirkšnių priežiūra | Pagal poreikį | Slaugytoja ar slaugytojo padėjėjai |
| 5.3. | Krūtų priežiūra | Pagal poreikį | Slaugytoja ar slaugytojo padėjėjai |
| 5.4. | Burnos ertmės priežiūra (dantų valymas, burnos gleivinės priežiūra, išimamų dantų protezų priežiūra ) | Pagal poreikį | Slaugytoja ar slaugytojo padėjėjai |
| 5.5. | Nagų priežiūra (asmuo turi turėti specialias asmenines žirkles) | Pagal poreikį | Slaugytoja ar slaugytojo padėjėjai |
| 5.6. | Akių priežiūra (plovimas, akinių, lęšių, dirbtinės akies higiena ) | Pagal poreikį | Slaugytoja ar slaugytojo padėjėjai |
| 5.7. | Ausų priežiūra (išorinių klausomųjų landų, klausos aparato valymas) | Pagal poreikį | Slaugytoja ar slaugytojo padėjėjai |
| 5.8. | Nosies landų valymas | Pagal poreikį | Slaugytoja ar slaugytojo padėjėjai |
| 5.9. | Plaukų priežiūra (šukavimas, galvos plovimas, džiovinimas, vyrams – barzdos skutimas) | Pagal poreikį | Slaugytoja ar slaugytojo padėjėjai |
| 5.10. | Asmens lovos tvarkymas | Pagal poreikį | Slaugytoja ar slaugytojo padėjėjai |
| 5.11. | Asmens marškinių ir kitų drabužių keitimas | Pagal poreikį | Slaugytoja ar slaugytojo padėjėjai |
| 5.12. | Asmens maudymas vonioje ar po dušu | Pagal poreikį | Slaugytoja ar slaugytojo padėjėjai |
| 5.13. | Asmens dalinis prausimas lovoje | Pagal poreikį | Slaugytoja ir slaugytojo padėjėjai |
| 5.14. | Sauskelnių, įklotų keitimas | Pagal poreikį | Slaugytoja ar slaugytojo padėjėjai |
| 5.15. | Pakišamųjų indų naudojimas (antelės, basonai) | Pagal poreikį | Slaugytoja ar slaugytojo padėjėjai |
| 5.16. | Šlapimo reflekso skatinimas | Pagal poreikį | Slaugytoja |
| **6.** | **Pragulų profilaktika** |  | Slaugytoja ar slaugytojo padėjėjai |
| 6.1. | Kūno padėties keitimas | Pagal poreikį | Slaugytoja ar slaugytojo padėjėjai |
| 6.2. | Perkėlimas iš lovos į/iš neįgaliojo vežimėlio, tualetinės kėdės (teikiama tik esant techninės pagalbos priemonėms) | Pagal poreikį | Slaugytoja ar slaugytojo padėjėjai |
| 6.3. | Pagalba atsistojant ar atsisėdant (teikiama tik esant techninės pagalbos priemonėms) | Pagal poreikį | Slaugytoja ar slaugytojo padėjėjai |
| **7.** | **Kitos slaugos procedūros** |  | Slaugytoja ar slaugytojo padėjėjai |
| 7.1. | Šildyklės uždėjimas | Pagal poreikį | Slaugytoja ar slaugytojo padėjėjai |
| 7.2. | Ledo pūslės uždėjimas | Pagal poreikį | Slaugytoja ar slaugytojo padėjėjai |
| 7.3. | Žarnyno valymas valomosiomis klizmomis | Pagal poreikį | Slaugytoja ar slaugytojo padėjėjai |
| 7.4. | Dirbtinių kūno angų (stomų) priežiūra | Pagal poreikį | Slaugytoja |
| 7.5. | Drenų, kateterio priežiūra (dreno ir kateterio keitimas neteikiamas) | Pagal poreikį | Slaugytoja |
| **8.** | **Masažo paslauga** |  | Masažuotojas, |
| 8.1. | Konsultavimas masažo klausimais | Pagal poreikį | Masažuotojas, |
| 8.2. | Masažo paslauga | Pagal poreikį | Masažuotojas, |
| **9.** | **Kineziterapijos paslauga** |  | Kineziterapeutas |
| 9.1. | Konsultavimas kineziterapijos klausimais | Pagal poreikį | Kineziterapeutas |
| 9.2. | Kineziterapijos paslauga | Pagal poreikį | Kineziterapeutas |